32003L0127
L 010/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/127/ЕО НА КОМИСИЯТА
от 23 декември 2003 година
за изменение на Директива 1999/37/ЕО на Съвета относно документите за регистрация на превозни средства
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/37/ЕО на Съвета от 29 април 1999 г. относно документите за регистрация на превозни средства (1), и по-специално член 6 от нея,
като има предвид, че:
(1)
Директива 1999/37/ЕО установява хармонизирани правила за сертификатите за регистрация на превозните средства, които подлежат на регистрация в Общността.
(2)
С оглед на все по-честото използване на електронно и телематично оборудване в превозните средства, целесъобразно е да се приведат в съответствие с техническия напредък приложенията на Директива 1999/37/ЕО, за да се позволи на държавите-членки да издават документи за регистрация на превозни средства във вид на карта с електронен чип за заместване на документи на хартиен носител.
(3)
Следва съответно да се измени Директива 1999/37/ЕО.
(4)
Мерките, предвидени в настоящата директива, са в съответствие със становището на Комитета, създаден по силата на член 8 на Директива 96/96/ЕО на Съвета (2).
(5)
Държавите-членки следва да предприемат необходимите мерки с цел гарантиране, че събирането и обработката на данните с личен характер за целите на издаването на документите за регистрацията на превозното средство съответстват на Директива 95/46/ЕО на Европейския парламент и на Съвета от 24 октомври 1995 г. относно защитата на физическите лица при обработването на лични данни и свободното движение на тези данни (3),
ПРИЕ НАСТОЯЩАТА ДИРЕКТИВА:
Член 1
Приложенията към Директива 1999/37/ЕО се заменят от текста на приложението към настоящата директива.
Член 2
1. Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива, преди 15 януари 2005 г. Те незабавно информират Комисията за текста на тези разпоредби, както и за таблица за съответствието между тези разпоредби и настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.
2. Държавите-членки съобщават на Комисията текстовете на разпоредбите на вътрешното законодателство в областта, уредена с настоящата директива.
Член 3
Настоящата директива влиза в сила на двадесетия ден от датата на публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 23 декември 2003 година.